

**Міндетті медициналық сақтандыру қорын қайта ұйымдастыру туралы**

Қазақстан Республикасы Үкіметінің Қаулысы 1998 жылғы 31 желтоқсан N 1387

      Азаматтардың денсаулығын сақтау саласындағы нормативтік құқықтық актілерді қолданылып жүрген заңдарға сәйкес келтіру мақсатында Қазақстан Республикасының Үкіметі Қаулы етеді:

      1. Міндетті медициналық сақтандыру қоры "Медициналық қызмет көрсетулерге ақы төлеу жөніндегі орталық" мемлекеттік мекемесі (бұдан әрі - Орталық) етіп қайта құру жолымен қайта ұйымдастырылсын.

      Қазақстан Республикасының Білім, мәдениет және денсаулық сақтау министрлігі Орталық мемлекеттік басқару органы болып белгіленсін.

      2. Орталықтың негізгі міндеттері мыналар болып табылады:

      емдеу-профилактикалық ұйымдардың ақысыз медициналық жәрдемнің кепілді көлемін көрсетуі жөніндегі қызмет көрсетулерге шыққан шығындарын бюджеттік қаражаттың шегінде өтеу;

      азаматтарға көрсетілетін медициналық қызметтердің сапасын талдау мен бағалауды жүзеге асыру;

      медициналық қызмет көрсетулер рыногын дамыту;

      Орталықтың Жарғысына сәйкес өзге де міндеттер.

      3. Қазақстан Республикасының Білім, мәдениет және денсаулық сақтау министрлігі:

      Орталықтың жарғысын бекітсін, оны тіркеуден өткізсін, оның басшысын тағайындасын және басқа да қажетті ұйымдастыру шараларын жүргізсін;

      қайта ұйымдастырылған Міндетті медициналық сақтандыру қорының құқықтары мен міндеттерін өткізу актісі бойынша Орталыққа өткізсін;

      Қазақстан Республикасы Қаржы министрлігінің Мемлекеттік мүлік және

жекешелендіру департаментімен бірлесе отырып қайта ұйымдастырылған

Міндетті медициналық сақтандыру қорының мүлкін Орталыққа жедел басқару

құқығымен берсін;

     Қазақстан Республикасының Әділет министрлігімен бірлесе отырып бір ай

мерзім ішінде Қазақстан Республикасы Үкіметінің нормативтік құқықтық

актілерін осы қаулыға сәйкес келтірсін.

     4. Осы қаулы 1999 жылдың 1 қаңтарынан бастап күшіне енеді.

     Қазақстан Республикасының

         Премьер-Министрі

   Оқығандар:

  Орынбекова Д.К.

  Кобдалиева Н.М.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК